FN เด้งแรง 8% คาดนลท.เก็งกำไรหลังเป็นขาลงมานาน-ลุ้นครม.ไฟเขียว “ช้อปช่วยชาติ”
FN เด้งแรง 8% คาดนลท.เก็งกำไรหลังเป็นขาลงมานาน-ลุ้นครม.ไฟเขียว "ช้อปช่วยชาติ" ล่าสุด ณ เวลา 16.20 น. อยู่ที่ 1.79 บาท บวก 0.13 บาท หรือ 7.83% สูงสุดที่ 2.02 บาท ต่ำสุดที่ 1.67 บาท ด้วยมูลค่าซื้อขาย 14.45 ล้านบาท
26 พ.ย. 2561

ผู้สื่อข่าวรายงานว่า ราคาหุ้น บริษัท เอฟเอ็น แฟคตอรี่ เอ๊าท์เลท จำกัด (มหาชน) หรือ FN ล่าสุด ณ เวลา 16.20 น. อยู่ที่ 1.79 บาท บวก 0.13 บาท หรือ 7.83% สูงสุดที่ 2.02 บาท ต่ำสุดที่ 1.67 บาท ด้วยมูลค่าซื้อขาย 14.45 ล้านบาท

ทั้งนี้ ราคาหุ้น FN ปรับตัวขึ้นแรง คาดนักลงทุนเข้าซื้อเก็งกำไร หลังราคาหุ้นปรับตัวลงมาอย่างต่อเนื่อง รวมทั้งมีแนวโน้มได้รับอานิสงส์จากมาตรการช้อปช่วยชาติ
โดย บล.ดีบีเอส วิคเคอร์ส (ประเทศไทย) ระบุในบทวิเคราะห์ว่า รัฐกำลังพิจารณามาตรการช็อปช่วยชาติ ซึ่งคาดว่าจะเป็นช่วง 16 ธ.ค.61-15 ม.ค.62 โดยจะกำหนดสินค้าเฉพาะบางรายการเข้าร่วม เช่น การซื้อยางรถยนต์, การส่งเสริมการอ่าน โดยสามารถนำมาลดหย่อนภาษีได้
สำหรับความเห็นของ บล.ดีบีเอส วิคเคอร์ส นับเป็นบวกกับกลุ่มค้าปลีก &amp; อาหาร &amp; ผลิตภัณฑ์ความงาม ที่จำหน่ายสินค้าราคาไม่สูง โดยบจ.ที่ได้ประโยชน์หลักๆ ได้แก่ CPALL, BJC, COM7, JMART, MC, FN, SYNEX, MINT, ERW, MM, BEAUTY, KAMART เป็นต้น